open-index/open-wikipedia-markdown huggingface dataset:
Hayle (Cornwall)

**Hayle** (kornisk: *Heyl*, «elvemunning») er en liten by og verdslig sogn i Cornwall, England. Den ligger ved munningen av elven Hayle i St. Ives-bukten og ligger rundt 11&nbsp;km nordøst for Penzance.

Sognet Hayle ble opprettet i 1888 fra deler av det nå nedlagte sognet Phillack (og som det senere ble sammenslått med i 1935) og deler av St. Erth i 1937. Dagens sogn har grenser mot St. Ives i vest, St. Erth i sør, Gwinear og Gwithian i øst og i nord ligger det keltiske havet.

Den var tidligere en viktig fiskerby og utskipningshavn for tinn og andre varer. Flere kobbersmeltere virket i byen, og den østlige delen har navnet Copperhouse etter denne virksomheten. Det var også et jernstøperi, som nå står i ruiner. På 1800-tallet hadde det blitt mer lønnsomt å eksportere råtinn framfor å smelte det i Hayle, og dermed begynte nedgangstiden for byen. I 1970-årene sluttet man å bruke havnen til større skip, da kostnadene for oppmudring var for høye. Viktigste næringsvei er nå turisme.

Rundt bukten ligger sandstrender over en strekning på omkring 5&nbsp;km. Godrevy fyr er et viktig landemerke, som skal ha inspirert Virginia Woolfs roman *To the Lighthouse* (1927).

## Referanser


## Litteratur
* Wigley, Edward (1972): «Hayle: a new industrial town of the West» i: Todd, A. C. & Laws, Peter: *The Industrial Archaeology of Cornwall*. New ton Abbot: David & Charles; s. 86–102
* Nick Cahill med Cornwalls arkeologiske enhet (Juli 2000): «Hayle Historical Assessment Cornwall»  (PDF), *Report for English Heritage*

## Eksterne lenker
* 
* 
* [Cornwall Record Office Online Catalogue for Hayle](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)='hayle'))
Vilia

**Vilia** (belarusisk: &#1042;&#1110;&#769;&#1083;&#1110;&#1103;; russisk: Ви́лия), **Neris** (litauisk) eller **Wilia** (polsk) er en elv som begynner i Belarus, løper gjennom Vilnius (Litauen) og flyter sammen med Nemunas i Kaunas (Litauen). Elvas lengde er 510 km, av dette er 275 km i Belarus.

Neris forbinder de to gamle hovedstedene Kernavė og Vilnius med hverandre. Langs dens bredder i Litauen finnes gravplasser fra før-kristen tid. 25 km fra Vilnius ligger den gamle gravhaugen Karamzynai, der er mange mytologiske steiner og en hellig eik.

## Galleri

Vilnius - Panorama 01.jpg|Mindaugas bro over Neris i Vilnius
Valakupiai Bridge.jpg|Valakupiai bro over Neris i Vilnius
Lithuania Kaunas Neman Neris.jpg|Sammenløpet av Neris og Nemunas i Kaunas
Kernave Pajauta.jpg|Neris i Kernavė


## Eksterne lenker
* Bilde av elvebekkenet 
* Neris regionalpark
Det egoistiske genet

***Det egoistiske genet*** (engelsk originaltittel: *The Selfish Gene*) er den første boken til Richard Dawkins. Bokens første utgave kom i 1976; en utvidet, men ellers uendret utgave kom i 1989. Den norske oversettelsen ble utgitt i 2002. Boken presenterer forfatterens egoistiske-gen-teori, som i korte trekk går ut på at det er enklere å forklare evolusjon hvis man ser på gener — og ikke på organismer — som fokus for naturlig seleksjon.

Boken vakte en del reaksjoner, delvis fordi den ble tolket som et forsvar for egoisme som menneskelig atferdstrekk på individnivå. Dette er imidlertid verken bokens eller forfatterens anliggende.

Det er også i denne boken at Dawkins innfører begrepet memer, «kulturelle gener», det vil si idéer som kan replikeres eller spres til nye «generasjoner» av «bærere», «dø ut» og mutere og endre seg over tid og dermed gjennomgå evolusjon.

## Litteratur
* Richard Dawkins: *Det egoistiske genet* Humanist Forlag, 2002. ISBN 82-90425-56-2

## Eksterne lenker
* Forord til den norske utgaven, av Dag O. Hessen
Michael Greis

**Michael Greis** (født 18. august 1976 i Füssen) er en tysk tidligere skiskytter fra Nesselwang i Allgäu.

Under VM 2004 i Oberhof var Greis med på det tyske stafettlaget som ble verdensmestere, da han gikk siste etappe og greide å holde Ole Einar Bjørndalen og Norge bak seg. I VM 2005 i Hochfilzen tok han sølvmedalje på 20 km.

I februar 2005 tok han sin første seier i verdenscupen, og i sesongen 2006/07 gikk han helt til topps i verdenscupen sammenlagt. Greis har 11 individuelle seire i verdenscupen.

Han vant tre gull under OL 2006 i Torino, på 20 km, stafetten og fellesstarten. 

## Internasjonale resultater
Alle resultater med International Biathlon Union som kilde.

### Olympiske leker
*3 medaljer (3 gull)*

:**Fellesstart ble lagt til som øvelse i 2006.*

### Verdensmesterskap
*12 medaljer (3 gull, 3 sølv, 6 bronse)*

:**Under OL-sesongene blir bare VM-konkurranser avholdt for øvelser som ikke er på det olympiske programmet.*
:***Mixed stafett ble lagt til som øvelse i 2005.*

## Se også
* Liste over mestvinnende vinterolympiere

## Referanser


## Eksterne lenker
* 
* 
* 
*
De regelbundne klerikere av St. Paulus

**De regelbundne klerikere av St. Paulus** (ofte kalt **Barnabittene**, forkortelse **C.R.S.P.**) er en katolsk religiøs orden. Den ble grunnlagt i Milano i 1530, av St. Antonio Maria Zaccaria. Tilnavnet kommer fra deres første kirke, som var viet til Apostelen Barnabas. 

Ordenens regel inneholder de vanlige monastiske plikter, og har i tillegg et krav til medlemmene om at de skal vie seg til studier av Apostelen Paulus' epistler og hans misjonsarbeid. 

Nordmannen Karl Maria Schilling var barnabittpater. 

## Eksterne lenker

* Hjemmeside
Mouscron

**Mouscron** (nederlandsk *Moeskroen*) er en kommune i provinsen Hainaut i Belgia. Den har en befolkning på 52 920 innbyggere (2004) og dekker et areal på 40,08 km².

## Referanser

## Eksterne lenker
*
Freon

**Freon** er en handelsbetegnelse på klorfluorkarboner (KFK) som benyttes som kuldemedium. Tidligere ble de også brukt som rensemiddel og drivmiddel i spraybokser. Ordet er et registrert varemerke som eies av DuPont, som også produserer mange typer freon. 

Fordi KFK-stoffene bryter ned ozonlaget er de nå langt på vei forbudt, og erstattet av hydroklorfluorkarboner (HKFK) (også med restriksjoner), hydrofluorkarboner (HFK) og naturlige stoffer som hydrokarboner, ammoniakk og karbondioksid.

Freongassene kan være dødelige og brannhemmende siden de fortrenger oksygenholdig luft. De kan derfor brukes i brannslukkingsapparater, ofte i fastmonterte anlegg, for eksempel i motorrom i båter.

DuPont benytter varemerket Suva på de klorfrie hydrofluorkarbonene.

## Ofte brukte freoner
Freoner som er eller har vært i utstrakt bruk:
* R-11 – Triklorfluormetan
* R-12 – Diklordifluormetan
* R-13 – Klorfluormetan
* R-22 – Klordifluormetan
* R-113 – 1,1,2-triklor-1,2,2-trifluoretan
* R-114 – 1,2-diklor-1,1,2,2-tetrafluoretan
* R-123 – 2,2-diklor-1,1,1-trifluoretan
* R-123a – 1,2-diklor-1,1,2-trifluoretan
* R-124 – 2-klor-1,1,1,2-tetrafluoretan
* R-141b – 1,1-diklor-1-fluoretan
* R-500 – R-12 + R-152a
* R-502 – R-22 + R-115

### Forbudte freoner
R-12 og blandingsmediet R-500 med R-12 er forbudt å fylle på anlegg, og selges ikke lenger. Oppstår en lekkasje på et eksisterende R-12 anlegg benyttes R-409 som erstatningsstoff.

R-22 er ikke lov å fylle på anlegg og det selges heller ikke lenger. Denne regelen ble tatt i bruk ved 1.1 2015. Oppstår en lekkasje på et eksisterende R-22 anlegg benyttes R422d (frys) og R422e (kjøl)

R-502 er forbudt på grunn av innhold av R-115.  

## Referanser
Ann-Elen Skjelbreid

**Ann-Elen Skjelbreid** (født 13. september 1971 i Bergen) er en norsk tidligere skiskytter fra Hålandsdalen i Fusa. Hun er søster av Liv Grete Skjelbreid. Sommeren 2002 giftet hun seg med skiskytteren Egil Gjelland. I 2004 fikk de datteren Kristi. Etter 2005/06 sesongen la hun opp, og ble lærer på Fusa ungdomsskole, og kretstrener for Hordaland skiskytterkrets.

## Juniorkarriere
Hun begynte med skiskyting som elleveåring, og vant hovedlandsrennet 14 år gammel. Etter ungdomsskolen flyttet hun til Trysil for å gå på skigymnaset der. Hun ble tatt ut på det norske laget til junior-VM i 1990, og var med på stafettlaget som tok sølvmedalje. Året etter fikk hun sin første internasjonale gullmedalje: Gullmedalje på sprinten i junior-VM i Ungarn. I tillegg fikk hun med seg et nytt stafettsølv.

## Seniorkarriere
I 1994 ble hun tatt ut på det norske elitelandslaget, og var med på laget som tok sølv i lagkonkurransen. Hun deltok senere i flere verdensmesterskap, og representerte Norge i tre olympiske leker, i Lillehammer 1994, Nagano 1998 og Salt Lake City 2002.

## Meritter
* Junior-VM: Gull på sprinten 1991, sølv på stafetten 1990 og 1991
* Senior-VM: Gull for lag 1995 og 1997, sølv for lag 1994 og 1998, sølv på sprinten 1996, sølv på stafetten 1997 og bronse på stafetten 1995
* OL: Bronse på stafetten 1998, sølv på stafetten 2002
* Verdenscupen: Fem andreplasser i individuelle renn

Ann-Elen Skjelbreid har også en NM-tittel i langrenn fra 1995, da hun var med på stafettlaget som tok gull på 3 x 5&nbsp;km stafett for Trysilgutten IL.

## Referanser


## Eksterne lenker
* 
* fusabiathlon.net  på norsk.
Krist Novoselic

**Krist Anthony Novoselic** (født 16. mai 1965 i Los Angeles) er en amerikansk musiker. Han er mest kjent som bassist i grungebandet Nirvana.

Novoselic var fast bassist i Nirvana i perioden 1985–1994, da Kurt Cobain døde og bandet ble oppløst. Mange vil si at Novoselic var limet som hold Nirvana sammen når det stormet som verst rundt bandet. I 1995 gav Krist ut albumet «Sweet 75» med gruppen Sweet 75, og i 1999 var han med på plata No WTO Combo som var spilt inn under demonstrasjonene mot WTO i Seattle. I 2002 var Novoselic ute med et nytt band, denne gang under navnet *Eyes Adrift*, men ga bare ut ett album. En stund så det ut som om Krist hadde lagt musikken på hylla da han ble politisk engasjert, men i 2006 fikk han en forespørsel om han ville være bassist i bandet Flipper, som både han og Kurt Cobain var store fans av. Dette så Krist på som en ære og takket ja til å være med.

Det siste Krist har jobbet med er boken *Of Grunge & Government: Let's Fix This Broken Democracy!*

Foreldrene er Krist og Maria Novoselic som imigrerte til USA i 1963. Han har to søsken, broren Robert og søsteren Diana. Den 30. desember 1989 giftet han seg med kjæresten Shelli Dilley som han senere skilte seg fra sent i 1999.

## Referanser


## Eksterne lenker
* 
* 
* 
* 
* The Krist Novoselic Dedication Page
* SeattleSound – alt om grunge musikk 
* Nirvana Forums – En populær diskusjonsside om Nirvana.
Weichsel

Weichsel kan referere til
 
* *Weichsel*, tysk navn på elven Wisła
* Weichsel (glasial), det siste glasiale framstøtet (siste «istid»)  i Fennoskandia og nordlige Mellom-Europa.
Stanislaus av Kraków

**Stanislaus av Kraków**, også *Stanisław* (født 26. juli omkring 1030 i Szczepanów ved Kraków, død 11. april 1079 i Kraków) var biskop av Kraków i Polen, og gjelder som Polens nasjonalhelgen.
## Liv og virke
### Bakgrunn
Han stammet fra en polsk adelsfamilie. Da hans foreldre, Belislaus og Bogna, døde, delte han ut sn arvedel til de fattige. Stanislaus  og studerte i Gniezno og Paris. 
### Prest
Etter hjemkomsten  til Polen ble han presteviet biskopen av Kraków. 
### Biskop av Kraków
I 1072 ble han selv biskop av Kraków.

Kongen av Polen, Bolesław II, var i utgangspunktet en from mann som grunnla flere benediktinerklostre. Hans fremgang i krig gjorde ham imidlertid overmodig; han var ofte utro mot sin kone Wyszesława og holdt drikkegilder. Stanislaus oppfordret Bolesław til å stoppe sitt utsvevende liv. 

Da Bolesław fikk bortført kona til en høy adelsmann, truet Stanislaus med ekskommunikasjon. Kongen svarte med å stille biskop Stanislaus for retten for oppdiktede økonomiske forbrytelser, og dommerne turte ikke gjøre annet enn å erklære biskopen skyldig.

Biskop Stanislaus ekskommuniserte kobg Bolesław, men Bolesław fortsatte å delta på messen og motta nattverd. Stanislaus oppfordret da alle bispedømmets prester til å avbryte messen dersom kongen skulle møte frem i kirken.  

Kong Bolesław ble da rasende og beordret noen av soldatene sine til å drepe biskopen. Soldatene nektet å drepe biskopen under messen; kong Bolesław løp deretter selv inn i St. Michaels kirke på Skałka-høyden og stakk biskop Stanislaus i hjel med sitt sverd. Dette skjedde ved alteret i Krakóws Michaelskirke den 11. april 1079. 

Likdelene ble strødd ut på bakken. På grunn av denne ugjerningen kom det til folkeoppstand, og Bolesław flyktet til Ungarn,  senere til Ossiach, der han døde og ble begravet i stiftskirken.

## Ettermæle
Stanislaus ble kanonisert i 1253 av pave Innocens IV, og er den første polske helgen som offisielt ble anerkjent som martyr. Hans minnedag er 11. april.

Pave Johannes Paul II ønsket å ta navnet Stanislaus som pave, men gav etter for romernes krav om at han skulle ta samme navn som forgjengeren.

## Referanser


## Eksterne lenker
* Ökumenisches Heiligenlexikon: Stanislaus von Krakau
* SCHOTT-Messbuch: 11. April – Hl. Stanislaus
Hedvig Jagellonerinnen

**Hedvig av Polen** (polsk: *Jadwiga*) (født 21. september 1457, død 18. februar 1505 i Burghausen) var datter av den polske kongen Kasimir IV og hans kone Elisabeth av Habsburg (datter av den tysk-romerske keiser Albrecht II). Hun ble gift med den bayerske hertugen Georg den rike i 1475. Da Georg var i familie med henne på morssiden, måtte brudeparet få en pavelig dispensasjon for å kunne gifte seg. Tross sin østerrikske mor, skal Hedvig ha forstått tysk dårlig, og måtte alltid ha en polsk tolk ved sin side. Hennes bror Vladislav II var konge av Ungarn og Bøhmen.

Hun skal ha fått fem barn, men av dem overlevde kun to piker. Hertug Georg døde i 1503, og i mangel av en mannlig tronfølger oppsto den landshutske arvefølgekrig (1504&ndash;1505). Hedvig døde i Burghausen og ble begravet i det lokale cistercienserklosterets kirke, hvor alle medlemmer av Wittelsbach-dynastiet som døde i denne byen er begravet.

## Referanser


## Eksterne lenker
Landshuter Hochzeit
Péter Esterházy

**Péter grev Esterházy [von Galántha]** (ungarsk *Esterházy Péter*, født 14. april 1950 i Budapest, død 14. juli 2016 samme sted) var en ungarsk forfatter. 

Hans hovedverk, *[[Harmonia Caelestis]]*, kretser om hans berømte families historie. Etter at verket, som blant annet fremstiller faren i et svært positivt lys, utkom, kom det som et sjokk da han oppdaget at faren hadde vært kollaboratør for det sovjetinnsatte okkupantregimet i landet. Dette tar han et nådeløst oppgjør med i sin forbedrede utgave av samme verk.

Hans bestefar Móric Esterházy var landets statsminister i noen få måneder under første verdenskrig.

## Bibliografi
**Termelési regény* (1979)
* *Ágnes*
* *A szív segédigéi* (1985)
* *Ki szavatol a lady biztonságáért?* (1986)
* *Kis magyar pornográfia* (1987)
* *Fuharosok* (1988)
* *Hrabal könyve* (1991)
* *Hahn-Hahn grófnő pillantása* (1992)
* *Egy történet: Élet és irodalom* (1994)
* *Egy nő* (1996)
* *Válogatás A kitömött hattyú, Egy kékharisnya följegyzéseiből, Egy kék haris, és A halacska csodálatos élete c. művekből* (1999)
* *[[Harmonia Caelestis]]* (2001)
* *Fancsikó és Pinta : írások egy darab madzagra fűzve* (2002)
* *Javított kiadás – melléklet a Harmonia caelestishez* (2002)

### Norske oversettelser
* *Hrabals bok* (originaltittel: *Hrabal könyve*), Gyldendal Norsk Forlag 1994, oversatt av Eva Sulyok og Vince Sulyok 
* *En kvinne* (originaltittel: *Egy nő*), Gyldendal Norsk Forlag 1996, oversatt av Kari Kemény 
* *Ingen kunst*, Agora Bibliotek (et imprint i Aschehoug forlag) 2013, oversatt av Kari Kemény 
* *Hjertets hjelpeverb*, Agora Bibliotek (Aschehoug) 2014, oversatt av Kari Kemény 

## Utmerkelser
* Österreichischer Staatspreis für Europäische Literatur (1999)
* Friedenspreis des Deutschen Buchhandels (2004)

## Referanser


## Eksterne lenker
* 
* 
*
Esterhazy

**Esterházy** (tysk, på ungarsk **Eszterházy**, slovakisk **Esterházi**) er en ungarsk adelsslekt, som en gang var blant de største landeiere i landet.

Opprinnelig var de små landeiere fra det som nå er det sydvestlige Slovakia (da en del av Ungarn). Slekten oppnådde betydning med grev Nikolaus Esterházy (1583–1645) og hans sønn fyrst Paul Esterházy (1635–1713). Familien ble delt i fire linjer:

*den eldre Forchenstein-linjen, grunnlagt av Nikolaus Esterházy, med sete i Eisenstadt (ungarsk Kismarton)
*den yngre Forchtenstein-linjen
*Zvolen-linjen, grunnlagt av Paul Esterházy (død 1641)
*Csesznek-linjken, grunnlagt av Daniel Esterházy

I 1626 ble Esterházy-familien opphøyet i grevestanden, og 1712 ble Forchtenstein-linjen opphøyet i fyrstestanden av de østerrikske habsburgerne.

Familiens suksess bygget på besluttsom erhvervelse av land, og lojalitet mot den katolske kirken og den østerrikske herskeren. Det siste var det viktigste. Ved begynnelsen av det 20. århundre var de blant de største landeiere i Habsburg-imperiet. De fleste av deres eiendommer lå i det som nå er Slovakia.

De hadde sin opprinnelse i det tidligere småstedet Esterháza nær Dunajská Streda (det eksisterer ikke idag), og fra 1421 hadde de en eiendom i Galanta.

Et annet viktig sete for familien var i Eisenstadt, hvor de hadde et slott bygget på 1300-tallet og gjenoppbygget 1663-72. Eisenstadt ligger idag i den østlige delen av Østerrike, men inntil 1920 var det innenfor kongeriket Ungarn.

Slekten hadde ellers residenser i hele kongeriket og i Transilvania, og mange familiemedlemmer bodde i Wien. På 1770-tallet lot fyrst Nikolaus Esterházy, som mislikte Wien, oppføre et imponerende slott  ved Eszterháza ute på landet i Ungarn. Dette er det mest beundrede av familiens residenser, og kalles ofte det «ungarske Versailles».

Familiens hovedlinje var stort sett tospråklig. Som etniske ungarere snakket de ungarsk og som aristokrater snakket de tysk. Medlemmer av familien som bodde i områder av Ungarn med andre (hovedsakelig slaviske) hovedspråk snakket også disse.

Det var vanlig å bruke både tyske og ungarske versjoner av navnene deres, avhengig av hvor de befant seg.

Familien er kanskje best kjent for sin forbindelse med Joseph Haydn, som var deres kapellmester. Han ble ansatt av fyrst Paul Anton i 1761.

Nåværende overhode for slektens hovedlinje (den gamle Forchtenstein-linjen) er fyrst Anton Rudolf Maria Georg Christoph Hubertus Johannes Aglaë Esterházy von Galanta (født 1936). Hans sønn og arving er prins Paul-Anton Nikolaus Maximilian, født i München i 1986.

Forfatteren Péter Esterházy tilhører også slekten.

## Litteratur
* Ernst Heinrich Kneschke: *Deutsche Grafen-Haeuser der Gegenwart : in heraldischer, historischer und genealogischer Beziehung*, Band 3, Leipzig 1854, S. 104f Digitalisat
* 
* 
* Jakob Michael Perschy (utg.): *Die Fürsten Esterházy. Magnaten, Diplomaten & Mäzene*. Ausstellung der Republik Österreich, des Landes Burgenland und der Freistadt Eisenstadt im Schloss Esterházy 1995, Landesarchiv und -bibliothek, Eisenstadt 1995, ISBN 3-901517-01-4.
Marek Belka

**Marek Marian Belka** (født 1952) er en polsk økonom. Han har vært statsminister og finansminister i Polen, direktør for Det internasjonale pengefondets europeiske avdeling, og var fra 2010 til 2016 sentralbanksjef for Polens nasjonalbank (Narodowy Bank Polski). 

Belka har utdannelse i økonomi og sosiologi fra det sosioøkonomiske fakultet ved Universitetet i Łódź (1972), fra *[[Columbia University]]* i New York, *[[University of Chicago]]* og *[[London School of Economics]]*. Belka har doktorgrad i økonomi fra  USA i 1978, med et doktorarbeid om  antiinflasjonspolitikk i utviklede kapitalistiske stater. 

I 1980 ble han partisekretær ved universitetet i Łódź. Den i mellomtiden partiløse Belka ble  professor i 1994. Fra 1990 til 1996 var han rådgiver for det polske finansdepartement og for Verdensbanken. Han var visestatsminister og finansminister i 1997 og i perioden 2001–2002, og i mellomtiden økonomisk rådgiver for den polske president. I 2003 var han ansvarlig for økonomisk politikk for den foreløpige koalisjonsadministrasjon av Irak, og var som sådan tilknyttet den amerikanskledede sivilforvaltning i Bagdad.

Den 29. mars 2004 ble han av president Aleksander Kwaśniewski designert til statsminister, og avla embedseden den 2. mai. Han etterfulgte avtroppende statsminister Leszek Miller. Men Belka oppnådde ikke den påkrevde støtte i parlamentet den 14. mai – stemmetallene var 188 mot 262. Etter dette nederlaget trakk han seg som statsminister. Men den 11. juni ble han utnevnt på nytt, og den 24. juni fikk han tilstrekkelig støtte i Sejm – det polske parlamentets underhus – med et tillitsvotum på 236 mot 215 stemmer. Han var statsminister til 31. oktober 2005. 

Den 11. juni 2010 overtok han som sentralbanksjef for Polens nasjonalbank, en stilling han hadde til 2016. 

Belka behersker flytende tysk, engelsk og fransk. Han er gift og har to barn.

## Referanser


## Eksterne lenker
* 
* 
* Presentasjon på sentralbankens hjemmeside
* Store norske leksikon - Marek Belka
Vingria

**Vingria** er en nå underjordisk elv i den litauiske hovedstaden Vilnius' gamleby. Ifølge bykartet fra 1808 rant elva åpent fra Trakų gatvė, forbi Vilnius katedral før den så rant ut i Neris-elva.
Slaps

**Slaps** er en blanding av flytende vann og is. I naturlige omgivelser oppstår slaps når is og snø smelter, og blir ofte blandet med skitt og andre stoff som gir den en grå eller mudderaktig brunfarge. Ofte vil slaps fryse og smelte om hverandre før den forsvinner helt, og kan ofte blokkere avløp og skape lokale oversvømmelser. I områder der veisalting er vanlig oppstår slaps ved lavere temperaturer enn normalt, men bare i de saltede områdene. Dette kan føre til slaps av forskjellig konsistens innenfor samme geografiske område. 

Slaps på rullebaner kan være et problem for flytrafikk og kan bremse fly som skal ta av. Flyulykken i München i 1958, som tok livet av halve fotballaget Manchester United skjedde som følge av dette.
Skare

**Skare** kan referere til

* Skare (tettsted) &ndash; et tettsted i Odda kommune.
* En flokk
* Skare (snø) &ndash; en snøtype.
Gro Marit Istad Kristiansen

**Gro Marit Istad Kristiansen** (født 9. februar 1978 på Voss) er en norsk skiskytter. Hun var på det norske elitelaget mellom 1998&ndash;2007, da hun la opp som skiskytter. Foran sesongen 2009/2010 gjorde hun comeback. 

I 1998 ble hun juniorverdensmester på sprintdistansen og har også et stafettgull i junior-VM.  Hun fikk sin første mesterskapstriumf som senior under VM i skiskyting 2005 i Hochfilzen, der hun vant 12,5 km fellesstart. Hun vant totalt tre verdenscupseirer.

Hun er niese til skiskytter og verdensmester Jon Istad, og har tre barn.

## Verdenscupseire

## Referanser


## Eksterne lenker
* 
*
August Hlond

**August Hlond** S-D-B. (født 5. juli 1881 i Brzęczkowice ved Mysłowice i Polen, død 22. oktober 1948 i Warszawa), kardinal, med *[[Santa Maria della Pace]]* som tittelkirke, var fra 1926 erkebiskop av Gniezno og Poznan, og fra 1936 erkebiskop av Warszawa og Den katolske kirkes primas i Polen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal *August Hlond, S.D.B.*

## Litteratur
* Antoni Baraniak: *Misja opatrznościowa Kardynała Prymasa Hlonda w okresie wojny światowej 1939–1945.* Kraków 1974.
* Dieter Albrecht: *Katholische Kirche im Dritten Reich. Eine Aufsatzsammlung zum Verhältnis von Papsttum, Episkopat und deutschen Katholiken zum Nationalsozialismus 1933–1945.* Mainz 1976.
* Hans-Jürgen Karp: *Kardinal Hlond und das schwierige deutsch-polnische Verhältnis. Zu den Anfängen von Franz Scholz* (= *Zeitschrift für Geschichte und Altertumkunde Ermlands.* Bd. 45). 1989, S. 140–164.
* Wojciech Necel: *Kardynał August Hlond – Prymas Polski.* Poznań 1993.
* Józef Pater: *Die Neubesiedelung Niederschlesiens im Kontext der Neugründung des Bistums Breslau in den Jahren 1945 bis 1951.* In: *Kulturen in Begegnung*. Collegium Pontes, Wrocław/Görlitz 2004, ISBN 83-7432-018-4.
* Franz Scholz: *Zwischen Staatsräson und Evangelium. Kardinal Hlond und die Tragödie der ostdeutschen Diözesen.* Verlag Josef Knecht, Frankfurt am Main 1988, ISBN 3-7820-0571-6.
* Jerzy Pietrzak: *Pełnia prymasostwa.* 2009, ISBN 978-83-7177-657-1 (zu den Jahren 1945–1948).
* Tim Buchen: *Hlond, August*, i: *[[Handbuch des Antisemitismus]]*, Band 2/1, 2009, S. 371f.

## Referanser


## Eksterne lenker
* Biografi på The Cardinals of the Holy Roman Church
PGA of America

**Professional Golfers' Association of America** er et amerikansk idrettsforbund for golf. Organisasjonen har over 27&nbsp;000 medlemmer og representerer hovedsakelig klubbproer og golfinstruktører. Den tilsvarende organisasjonen for kvinner er Ladies Professional Golf Association.

## Se også
*PGA Player of the Year

## Eksterne lenker
*
Blue note

**Blue Note** har flere betydninger:

*Blue note &ndash; et element i jazz og blues.
*Blue Note Records &ndash; et plateselskap.
*Blue Note Jazz Club &ndash; en jazzklubbkjede.
Lengde

:*For friidrettsøvelsen, se [[Lengdehopp]].*

**Lengde** er et mål på avstand. I de fleste målesystemer velges en baseenhet for lengde, som alle andre enheter er avledet fra. I det internasjonale systemet for enheter (SI) er baseenheten for lengde én meter.

Lengde forstås ofte som den mest utvidede dimensjonen til et fast objekt. Dette er imidlertid ikke alltid tilfelle og kan avhenge av posisjonen objektet er i.

Forskjellige termer for lengden på et fast objekt brukes, og disse inkluderer *høyde*, som er vertikal lengde eller vertikal utstrekning, og *bredde* eller *dybde*. Høyde brukes når det er en base som vertikale målinger kan tas fra. Bredde refererer vanligvis til en kortere dimensjon når lengden er den lengste. Dybde brukes til den tredje dimensjonen til et tredimensjonalt objekt.

Lengde er mål på én romlig dimensjon, mens areal er et mål på to dimensjoner (lengde i kvadrat) og volum er et mål på tre dimensjoner (lengde i kubikk).

## Historie
Måling har vært viktig helt siden mennesker bosatte seg fra nomadisk livsstil og begynte å bruke byggematerialer, okkuperte land og handlet med naboer. Etter hvert som handelen mellom forskjellige steder økte, økte behovet for standard lengdeenheter. Og senere, ettersom samfunnet er blitt mer teknisk orientert, kreves det mye høyere nøyaktighet av måling i et stadig mer mangfoldig sett av felt, fra mikroelektronikk til interplanetarisk rekkevidde.

Under Einsteins spesielle relativitetsteori kan lengde ikke lenger betraktes som konstant mellom alle referansesystemer. Dermed vil en linjal som er én meter lang i én referanseramme ikke bli observert som én meter lang ifra en annen referanseramme som beveger seg i forhold til den. Dette betyr at den observerte lengden på et objekt varierer avhengig av hastigheten til observatøren.

## Se også
* Meter

## Referanser
PGA of Norway

**PGA of Norway** er et norsk forbund for profesjonelle golfspillere, inkludert instruktører og turneringsspillere.

## Eksterne lenker
*
Eriksbu

**Eriksbu** er en ubetjent turisthytte som eies og drives av Kongsberg og Omegns Turistforening, et lokallag av Den Norske Turistforening (DNT). Eriksbu ligger i Rollag kommune i Buskerud, på Blefjell, ved de fire Åklitjørnan mellom Åklinuten og Uverudfjellet. Den andre DNT-hytta på Blefjell er Sigridsbu.

Eriksbu ligger ca. 945&nbsp;moh.

## Eksterne lenker
* KOTs side om Eriksbu
PGA

**PGA** har flere betydninger:

## Teknologi
* Pin grid array, del i en mikroprosessor
* Professional Graphics Adapter, et grafikkort

## Golf
* PGA (golf), professional golfers' association, interesseforbund for profesjonelle golfspillere
** PGA Championship, mesterskap
* PGA-touren

## Organisasjoner
* Peoples' Global Action, en politisk bevegelse
* Producers Guild of America, bransjeorganisasjon

## Annet
* Prostaglandin type A, en gruppe fettsyrer
Eksersis

**Eksersis**, eller **drill**, er en innøvingsform som består i stadig gjentagelse av det samme handlingsmønster og brukes gjerne i soldatopplæring i militære teknikker og rutinemessige oppgaver som marsjering, sluttet orden og våpentrening.

Eksersisen har til oppgave å lære soldaten riktig bruk av våpen og for å kunne lære alle bevegelser i en tropp, som en må kunne bruke i strid. I tillegg lærer soldaten disiplin.

En *[[ekserserplass]]* er en plass der en driver med slike øvelser.

De gamle grekerne og særlig spartanerne, som var utmerkede soldater, ekserserte mye. Det samme gjorde romerne, som kalte armeene sine *exe'rcitus*, det vil si «en krigsøvd skare». I middelalderen kjempet hver og en soldat for egen regning, og det var først mot slutten av perioden at armeene til Karl den modige og Ludvig XI innførte eksersis. Da en innførte stående armeer kom eksersisen til sin rett, og kravene til eksersis har økt enda mer i dag, da tjenesten til soldaten er kort, men kravene til dem veldig høye.

Eksersis brukes også av buekorps.

**Militærparade** er en parade utført av militære i uniform og gjerne med utstyr. Dette er en seremoniell handling der man marsjerer i gatene for å vise nasjonal eller militær makt, ære eller markerer minne. Man kan for eksempel holde militærparade i forbindelse med nasjonaldager, militærdager, veterandager og andre minnedager.

## Eksterne lenker
*
The Professional Golfers’ Association

**The Professional Golfers' Association** er forbundet som representerer profesjonelle golfspillere, inkludert klubbproer og golfinstruktører, i Storbritannia og Irland.

Organisasjonen ble stiftet i 1901 og omfattet opprinnelig både turneringsspillere og klubbproer, men da økende inntjening hos turneringsspillerne førte til at de gruppene gikk i hver sin retning, ble organisasjonen delt i to. En selvstendig turneringsdivisjon med hovedkvarter ved Wentworth Club ble etablert på 1970-tallet, og i 1984 ble denne utskilt til den uavhengige organisasjonen PGA European Tour.

The Professional Golfers' Association har sitt hovedkontor ved golfklubben The De Vere Belfry i England og har over 5000 medlemmer. Organisasjonen driver opplæring av assistentproer og videreutdannelse av klubbproer, organiserer golfturneringer (inkludert turneringer for sine medlemmer og Ryder Cup), arbeider for å fremme pro-am golfturneringer og amatørgolf (som gir medlemmene arbeid), og fremmer juniorgolf.

## Eksterne lenker
*
Ned’s Atomic Dustbin

**Ned's Atomic Dustbin** er et britisk rockeband innen grebo-sjangeren. Bandet ble dannet i november 1987 i regionen West Midlands. Bandet ble oppløst i 1995. De har holdt et par konserter siden 2001 og en liten turné i desember 2004. Bandet utga tre studioalbum i tillegg til en rekke samleplater og EP-er.

## Utgivelser
* 1989: *[[The Ingredients]]* (EP)
*  1990: *Bite*
* 1991: *[[God Fodder]]* (album)
* 1992: *Are You Normal?* (album), 
* 1994: *0.522*
* 1995: *[[Brainbloodvolume]]* (album)
* 1998: *Intact*
* 2001: *One More, No More* (live), 
* 2004: *Sessions*

## Eksterne lenker
* 
* 
*
Pyro

***Pyro*** er et norsk musikkprogram som gikk på NRK Radio fra 2002 til 2015. Programmet konsentrerte seg om den hardere del av rocken, noe som innbefattet mange låter fra musikksjangere som Heavy Metal, Death Metall, Black Metall, Trash metall og lignende. Programledere var Asbjørn Slettemark og Totto Mjelde. *Pyro* ble sendt på P3 og gikk tirsdager mellom kl 22 og 24.

Programmet ble besluttet nedlagt fordi fordi utviklingen de senere år viste at unge folk ikke lenger var så opphengt i sjanger som tidligere.

Første sending gikk på lufta den 7. september 2002. Programmet gikk opprinnelig på lørdager og hadde en varighet på en time. Etter en tid ble det flyttet til tirsdager og utvidet til to timer. Siste program ble sendt den 7. juli 2015, som forøvrig var sending nummer 666.

## Referanser


## Eksterne lenker
* Hjemmeside
Gjenfødelse

**Gjenfødelse** eller **gjenfødsel** er et religiøst begrep som brukes på tre forskjellige måter:
a) om en sjel som etter døden fødes inn i verden igjen (se reinkarnasjon) b) om en religiøs frelseshandling og c) en åndelig innvielse.

## Gjenfødelse i kristendommen
Gjenfødelse i alminnelig kristen forstand, det vil si generell kristen tenkemåte, er en frelsende handling av Gud idet et menneske tar imot Jesus og tror på ham. Dette kommer også til uttrykk i ett av de mest kjente bibelvers som (Johannes 3:16):
*«For så høyt har Gud elsket verden at Han gav Sin Sønn, den enbårne, for at hver den som tror på Ham, ikke skal gå fortapt, men ha evig liv»*


Gjenføldelsen blir også omtalt som å *bli født på ny*. Ifølge Bibelen gir Gud sitt eget liv inn i menneskets ånd, og oppliver denne. I og med Guds liv er evig, sies det at individet har mottatt evig liv. Etter gjenfødelsen kalles den kristne for "Guds barn", fordi personen er født av Gud og med Guds eget liv.

Bibelens greske originaltekst opererer med tre ord for liv. Bios, psyke og zoe. Bios er livet som har med kroppen å gjøre, det fysiske, det vi har til felles med dyrene. Psyke er det sjelelige livet, mens zoe er Guds liv, som gjør at vi kan leve i samfunn med Gud i ånden. Det er den siste typen liv som blir gitt mennesket i gjenfødelsen. Livet er plassert i vår ånd, sett ut ifra troen på at mennesket er tredelt med en ånd, en sjel og ett legeme.

Romerbrevet 8:10 sier:

*«Dersom Kristus er i dere, er nok kroppen død på grunn av synd, men ånden er liv på grunn av rettferdighet.»*

## Gjenfødelse i den esoteriske læren
Å bli født på nytt, er et uttrykk som i mange esoteriske skoler blir forstått som indre innvielse. En innvielse skjer i kraft av disiplinert renselse som fører til visse integrasjonskriser, og derfor videre til en psykisk nyorientering på et høyere bevissthetsnivå. Den sluttlige prosessen ved å stabilisere det nye bevissthetsfokuset, kalles som regel innvielse, og da sies det at mennesket er født på ny. Da vil mennesket mestre sitt liv ut fra et høyere bevissthetsnivå med følgende ny erkjennelse om seg selv og verden. Det finnes flere innvielser fram til full opplysning eller illuminasjon, og denne prosessen kalles *innvielsesveien*. De forskjellige esoteriske skolene har forskjellige tolkninger og tilnærmelser vedrørende innvielse, men vi finner som regel en tilsvarende forståelse av de psykologiske nivåene som et individ må utvikle seg gjennom, hvis målsetning alltid er å finne det evige i mennesket, og leve og virke bevisst ut fra denne åndelige kjernen også på et fysisk nivå.

## Gjenfødelse i buddhismen
I motsetning til hva mange tror, er det ingen i buddhismen som tror på reinkarnasjon. Allikevel brukes begrepet "gjenfødelse", men i buddhismen skal det assosieres med nedarving av verdier. Buddhister tror på Karma, men de tror ikke at kroppen har en sjel som kan overføres til en annen kropp. Det de tror er at gode ideer, gjerninger og filosofier vil påvirke de kommende generasjoner, og det er dette som kalles "gjenfødelse". 

## Se også
*Reinkarnasjon

## Referanser
Europatouren i golf for menn

**Europatouren i golf for menn** (****) er den viktigste turneringsserien (*[[tour]]en*) i golf i Europa, og regnes som den nest viktigste i verden etter PGA-touren. Europatouren fikk sin oppstart i 1971 og arrangeres av organisasjonen *PGA European Tour*, som også arrangerer Challenge-touren og European Seniors Tour.

De fleste turneringene på Europatouren holdes i Europa, men i de senere år har touren vokst til andre deler av verden.

Vinneren av pengelisten på Europatouren, *Order of Merit*, tildeles Harry Vardon Trophy.

## Organisasjon
Organisasjonens hovedkvarter ligger ved golfklubben Wentworth Club i Surrey i England. Organisasjonen vokste ut fra britiske Professional Golfers' Association i 1984, og er en interesseorganisjon for de profesjonelle spillerne. Denne interessen ivaretas ved at styret består av 12 aktive og tidligere aktive spillere.  Organisasjonen drives som et selskap i form av Company Limited by Guarantee.

I tillegg til å bestyre de tre europeiske herretourene, er organisasjonen også medarrangør av Ryder Cup.

## Sesongkalenderen
Europatoursesongen strekker seg fra november til oktober. Det er små forandringer fra sesong til sesong. Turneringene bytter av og til bane, og nokså ofte navn (spesielt når de får ny sponsor), men de fremste turneringene har faste og tradisjonelle plasser på kalenderen, og dette fastlegger sesongens rytme.

Kalenderen inkluderer tre turneringer som arrangeres sent i det foregående år. Alle turneringene frem til mars finner sted utenfor Europa, og de fleste av disse har offisiell status også på andre tourer. Alle de fire ''major''-turneringene er offisielle arrangementer på Europatouren, og det samme gjelder for de tre individuelle mesterskapene i World Golf Championships, og de fleste av disse turneringene finner sted i USA. Fra rundt slutten av mars spiller touren hovedsakelig i Europa, og disse turneringene har som regel større premiepotter enn de som arrangeres andre steder (bortsett fra USA). Det er mye større variasjon i premienivået mellom turneringene på Europatouren enn på PGA-touren. Sesongen avsluttes med Volvo Masters Andalucia, motstykket til The Tour Championship på PGA-touren, som vanligvis berammes til å slutte den siste søndagen i oktober.

## Nordmenn på Europatouren

Følgende nordmenn har spilt fast på Europatouren:

*Per Haugsrud
*Henrik Bjørnstad
*Øyvind Rojahn
*Jan-Are Larsen
*Lars Petter Brovold
*Espen Kofstad
*Eirik Tage Johansen
*Knut Børsheim
*Kristoffer Reitan

I tillegg har følgende spillere deltatt i én eller flere turneringer:

*Paul Nilbrink (19)
*Thomas Nielsen (8)
*Tore Chr. Sviland (3)
*Peter Kaensche (2)
*Knut Ekjord (2)
*Morten Hagen (1)
*Viktor Hovland

Hovland og Reitan er de eneste nordmennene som har vunnet på Europatouren. Hovland har den beste plasseringen på *Order of Merit* med 6.-plass i både 2022 og 2023.

## Se også
*Europatouren 2005
*Europatouren 2006
*Europatouren 2011
*Ladies European Tour
*PGA-touren

## Eksterne lenker
*
Major-turnering

En **''major''-turnering** i golf er en turnering som regnes blant de viktigste, både når det gjelder prestisje, publikumsinteresse og premiepenger. Å vinne alle disse turneringene i ett og samme år kalles ofte *[[Grand Slam (golf)|grand slam]]*.

## Herregolf

For herrer er det fire *major*-turneringer som anerkjennes av de to viktigste golftourene, PGA-touren og Europatouren:

* The Masters Tournament – arrangeres av PGA TOUR og Augusta National Golf Club
* US Open Championship – arrangeres av United States Golf Association
* The Open Championship – arrangeres av The R&A 
* PGA Championship – arrangeres av Professional Golfers' Association of America

## Damegolf

For kvinner regnes følgende fem turneringer på LPGA-touren som *major*-turneringer:

* ANA Inspiration – arrangeres av LPGA-touren
* US Women's Open – arrangeres av United States Golf Association
* Women's PGA Championship – arrangeres av PGA of America
* Women's British Open – arrangeres av The R&A
* Evian Championship – arrangeres av Ladies European Tour

Tidligere har Women's Western Open (1930–1967), Titleholders Championship (1937–1942, 1946–1966, 1972) og du Maurier Classic (1979–2000) vært anerkjent som *major*-turneringer på LPGA-touren.

På Ladies European Tour regnes kun to av de ovennevnte turneringene som *major*-turneringer:

* Women's British Open
* Evian Championship

## Seniorgolf

For seniorer på herresiden regnes følgende fem turneringer på Champions Tour som *major*-turneringer:

* Senior PGA Championship
* Senior Players Championship
* The Senior Open Championship
* US Senior Open
* The Tradition

Det finnes ingen *major*-turneringer for seniorer på damesiden.

## Referanser



## Se også

* Liste over golfspillere med flest major-seire
Nemunas

**Nemunas** (litauisk), **Neman** (russisk: Неман) eller **Njoman** (belarusisk: Нёман; polsk: *Niemen*; tysk: *Memel*) er ei elv i Belarus, Litauen og Russland. Nemunas er 937 kilometer lang og har et nedbørfelt på . Den renner gjennom Kaunas, og munner ut i Den kuriske bukten i Østersjøen.

Elva har sine kilder omtrent 70 kilometer sør for Minsk i Belarus og renner inn i Litauen sørvest for byen Druskininkai. På de siste 120 kilometrene er den grenseelv mellom Litauen og Kaliningrad oblast i Russland. Nemunas renner til sammen 475 kilometer i Litauen. Ved elva ligger Kruonis vannkraftverk.

Hrodna (Grodno) er et samferdselssenter ved Nemunas.

## Byer ved Nemunas
* Hrodna
* Druskininkai
* Alytus
* Prienai
* Kaunas
* Jurbarkas
* Sovetsk

## Referanser


## Eksterne lenker
*
Petter Løvik

**Petter Løvik** (født 11. juli 1949 i Volda, død 3. desember 2007) var en norsk politiker (H).
__NOTOC__
## Bakgrunn og yrkeskarrière
Han hadde eksamen fra økonomisk gymnas i Volda fra 1969, og var utdannet siviløkonom fra NHH fra 1975. I 1976 overtok han farens kjøpmannsforretning i Volda, og drev denne frem til 1997. Ved siden av sin virksomhet som næringsvirksomhet var han amanuensis ved Høgskolen i Volda 1982–1985 og 1988–1997 samt næringssjef i Volda 1985–1988. Tilknyttet Høgskolen i Volda og Møreforskning var han forfatter av en rekke vitenskapelige publikasjoner om særlig næringsutvikling i distrikts- og kyststrøk.

## Politisk arbeid
Løvik var medlem Volda kommunestyre 1980–1997, herav formannskapet 1984–1987, og leder i Møre og Romsdal Høyre 1992–1997. Han var innvalgt på Stortinget fra Møre og Romsdal 1997–2009, og var vararepresentant 1989–1997. Han var medlem av Stortingets kirke-, utdannings- og forskningskomité 1997–2001, deretter leder i Stortingets samferdselskomité 2001–2005 og medlem av Stortingets næringskomité 2005–2007. Løvik døde av kreft i 2007, og Elisabeth Røbekk Nørve møtte i hans sted på Stortinget resten av perioden.

## Referanser


## Eksterne lenker
*
John Alvheim

**John Ingolf Alvheim** (født 21. mai 1930 i Øygarden, Hordaland, død 5. desember 2005 på Notodden) var en norsk politiker (FrP). Han var innvalgt på Stortinget fra Telemark fra 1989 til 2005, i perioden 1997–2005 var han leder av sosialkomiteen. Han var 2. nestformann i Fremskrittspartiet i perioden 2001–2005. Alvheim var vararepresentant i perioden 1973–1977 for KrF. Han meldte seg ut av KrF på grunn av reaksjonene han mente det vakte at han skilte seg fra sin første kone og giftet seg på nytt. Han hevdet i flere sammenhenger at han var blitt «ekskludert» av KrF.

Alvheim var utdannet anestesisykepleier og diakon og hadde økonomisk-administrativ tilleggsutdanning.

Da han ble innvalgt på Stortinget, var han direktør ved Notodden sykehus, en stilling han hadde hatt siden 1987. Alvheim ble regnet som en fremragende helsepolitiker, også av sine politiske motstandere. I 2000 fikk Alvheim mye oppmerksomhet i media etter en reise på Cuba hvor han roste landet for innsatsen for de svakest stilte i samfunnet.

Alvheim døde 5. desember 2005, og ble bisatt på Herdla 16. desember.

*Alvheim* er en autorisert biografi om Alvheim skrevet av Arvid Møller (Schibsted, 2005) og kom ut to måneder før Alvheim døde. Den somhandler oppveksten og forholdene i Øygarden, hans utdannelse på Diakonhjemmet, hans fem år som hjelpearbeider i Gaza, Etiopia, Libanon og Bangladesh, og hans faglige liv i norsk helsevesen. Den siste delen handler om Alvheims politiske arbeid og de tre hovedsakene som han var opptatt av – eldreomsorg, forholdene for rusmiddelavhengige og bioteknologiloven.

## Stortingskomitéer
* 2001–2005 leder av Sosialkomitéen
* 1997–2001 leder av Sosialkomitéen
* 1997–2001 medlem av Valgkomitéen
* 1997–2001 medlem av Arbeidsordningskomitéen
* 1997–2001 varamedlem av Den utvidede utenrikskomitéen
* 1993–1997 nestleder av Sosialkomitéen
* 1989–1993 medlem av Sosialkomitéen
* 1989–1993 medlem av Valgkomitéen

## Se også
* John I. Alvheims ærespris

## Referanser


## Eksterne lenker
* 
* Dok.nr.8:999 (1995–1996) – Forslag fra stortingsrepresentantene Carl I Hagen og John Alvheim om tiltak for å gjenopprette tilliten til et barnevern i tillitskrise. Se også den påfølgende stortingsdebatten (22.10.96)
* Helse- og omsorgsminister Sylvia Brustads Minneord om John Alvheim
Blåtone

**Blåtone** eller «blue note» er i blues og jazz en betegnelse på et irregulært intervall i dur- eller moll-skalaen som er typisk for lydbildet. Fenomenet finnes i all folkemusikk. I jazz blir blåtone ikke spesielt notert. En orienterer seg etter øret, det vil si etter naturtoneskalaen eller overtonerekka. Det finnes regler for notering av tonene i notasjon av folkemusikk, der det settes en nedad- eller oppadgående strek foran den gitte nota, for å markere at den utføres noe høyere eller lavere enn skrevet.

I en bluesskala tilsvarer blåtone omtrent en liten ters, forminsket kvint og en liten septim og er de notene som skiller bluesen fra annen musikk. Den forminskete kvinten er spesielt viktig i *[[bebop]]*.

Den egentlige *blue note*-tonen som gir den spesielle «bluesfeelingen» ligger midtveis mellom dur- og moll-tersen, og kan ofte kalles «halvhøy». Blåse- og strengeinstrumenter (særlig gitar) gjør det mulig gjennom blåseteknikk eller ved å «dra» strengene å finne den tonen som er ønsket. 

Den eksakte tonehøyden må lyttes fram. Dette er et spørsmål om feeling i alle de musikkstilarter som bruker blåtoner. Matematisk er tonehøyden lett å fiksere gjennom bruk av overtonerekka. Noen musikk-kulturer opererer med svært små nyanser innenfor en og samme hovedtone, deriblant den tyrkiske. 

Dernest blir tonehøyden funnet av musikerens subjektive musikkfølelse og gode øre, og danner den spesielle sounden som mange bluesmusikere har, som for eksempel B.B. King, Albert King, Robert Johnson, Eric Clapton, Stevie Ray Vaughan og mange andre. 

Blåtoner lar seg utføre på alle blåseinstrumenter, de fleste strengeinstrumenter og vokal. Pianoet er det egentlige unntaket, da vanlig tolvtonetemperering er fastsatt her. Pianisten pleier å løse problemet med forslag eller tette sekund-klanger, deriblant Thelonious Monk.

## Blåtonene kategorisert i [[overtonerekka]]

Alle de halvhøye tonetrinnene kan finnes i overtonerekka på fast bestemte steder. Matematisk tilsvarer disse overtonene primtallene etter 6. En vil kunne finne dem gjennom halvering av gitarstrengen, på trompet eller trombone, eller på seljefløyte. 

Tonetrinnene er: 

* trinn 7 – en halvhøy septim eller ters (regnet fra kvinten].
* trinn 11 – halvhøy kvart regnet fra overtone 8 som er grunntonen.
* trinn 13 – halvhøy sekst regnet fra samme overtone.
* trinn 14 – dobling av trinn 7.

Disse trinnene, halvhøy ters, kvart, sekst og septim danner basis for alle blåtoner. Bruken av dem i jazzen peker mot musikkstilens folkemusikalske opphav.

## Se også
* Blues-skala